CELEX: 62009CN0395
Language: da
Date: 2009-10-13 00:00:00
Title: Sag C-395/09: Anmodning om præjudiciel afgørelse indgivet af Naczelny Sąd Administracyjny (Republikken Polen) den 13. oktober 2009 — Oasis East sp. z o.o. mod Minister Finansów

19.12.2009   
            
            
               DA
            
            
               Den Europæiske Unions Tidende
            
            
               C 312/21
            
         Anmodning om præjudiciel afgørelse indgivet af Naczelny Sąd Administracyjny (Republikken Polen) den 13. oktober 2009 — Oasis East sp. z o.o. mod Minister Finansów
   (Sag C-395/09)
   2009/C 312/34
   Processprog: polsk
   
      Den forelæggende ret
   
   Naczelny Sąd Administracyjny
   
      Parter i hovedsagen
   
   
      Sagsøger: Oasis East sp. z o.o.
   
      Sagsøgt: Minister Finansów
   
      Præjudicielt spørgsmål
   
   Har en medlemsstat ifølge fællesskabsretten (navnlig artikel 17, stk. 6, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter (1) — Det fælles merværdiafgiftssystem: ensartet beregningsgrundlag, nu artikel 176 i Rådets direktiv 2006/112/EF af 28. november 2006 om det fælles merværdiafgiftssystem (2)) ret til at anvende nationale bestemmelser, i henhold til hvilke en afgiftspligtigs ret til nedsættelse af det afgiftsbeløb, der skal betales, eller til godtgørelse af forskellen i forhold til den afgift, der skal betales, er udelukket ved indførsel af tjenesteydelser, hvor vederlaget betales direkte eller indirekte til en person, der har bopæl, hjemsted eller hovedkontor i et territorium eller land, der i national ret er angivet som såkaldt skatteparadis, når en sådan udelukkelse allerede blev anvendt i medlemsstaten inden dens tiltrædelse af Fællesskabet?
   
      (1)  EFT L 145, s. 1.
   
      (2)  EUT L 347, s. 1.